Source: https://www.szcoportal.sk/33/elektronicka-komunikacia-od-1-1-2018-a-od-1-7-2018-uniqueidmRRWSbk196FPkyDafLfWAKMZRRfHpUrVlBkdsPEPH-TVRYFLS2WAvA/
Timestamp: 2019-01-23 21:44:09+00:00
Document Index: 10920332

Matched Legal Cases: ['§ 14', '§ 2', '§ 49', '§ 6', '§ 6', '§ 12']

Elektronická komunikácia od 1. 1. 2018 a od 1.7.2018 | SZČO online
Novelou daňového poriadku s účinnosťou od 1. 1. 2018 sa v zákone č. 563/2009 Z. z. v § 14 ods. 1 písm. a) písm. d.) doplnili ustanovenia o ďalšie osoby na elektronickú komunikáciu.
Povinnosť komunikovať elektronicky od 1. 7. 2018 sa bude týkať fyzických osôb, ktoré sú podnikateľmi podľa § 2 ods. 2 zákona č. 513/1991 Zb. Obchodný zákonník v z. n. p., registrovanými pre daň z príjmov podľa § 49a zákona č. 595/2003 Z. z. o dani z príjmov v znení neskorších predpisov. Ide o daňové subjekty, ktoré majú príjmy podľa § 6 ods. 1 a 2 zákona č. 595/2003 Z. z. o dani z príjmov v znení neskorších predpisov.
Fyzické osoby registrované pre daň z príjmov iba z dôvodu prenájmu nehnuteľnosti podľa § 6 ods. 3 ZDP, (t. j. prenájom nie je živnosťou), nebudú povinné komunikovať elektronicky.
Informácia: Pre daňovníkov nezaložených alebo nezriadených na podnikanie podľa § 12 ods. 3 ZDP (napr. občianske združenia, štátom uznané cirkvi a náboženské spoločnosti, spoločenstvá vlastníkov bytov a nebytových priestorov, obce, vyššie územné celky, príspevkové a rozpočtové organizácie, nadácie...) bude aj po termíne 1.1.2018 elektronická komunikácia dobrovoľná, nakoľko nie sú zapísaní v Obchodnom registri.
Platiteľ DPH je automaticky povinný komunikovať iba elektronicky.
Pre občianske združenia a neziskové organizácie bude aj po termíne 1. 1. 2018 elektronická komunikácia dobrovoľná, nakoľko nie sú zapísané v obchodnom registri (ďalej „OR”).…